सोशल मीडिया पर दर्शको द्वारा जारी फोटो को देखकर किसी राजनेता की बड़ी रैली का आभास होता है । दर्शक इन दोनों सितारों की फोटो को अपने मोबाइल में कैद करने के लिए बेचैन दिख रहे हैं । कुछ दर्शको को इनके साथ फोटो निकलवाने का भी अवसर प्राप्त हो रहा है , वैसे दर्शक अपनी भावना सोशल मीडिया पर प्रकट कर खुद को भाग्यशाली समझ रहे हैं । अपने दर्शको के प्यार से अभिभूत निरहुआ और आम्रपाली ने बताया कि एक कलाकार के लिये उनके दर्शक भगवान का दूसरा रूप हॉता है । दर्शक ही कलाकारों को ऊंचाई पर पहुचाते हैं । उल्लेखनीय है कि निर्देशक मंजुल ठाकुर व निर्माता राहुल खान की फ़िल्म निरहुआ हिंदुस्तानी 2 बिहार झारखंड में इस साल की सबसे बड़ी हिट फिल्म साबित हुई है । फ़िल्म में निरहुआ आम्रपाली की सफल जोड़ी के साथ एक नई अदाकारा संचिका बनर्जी भी है । निरहुआ के देसी अंदाज़ और आम्रपाली की ग्रामीण बहु के अंदाज़ का जादू दर्शको पर खूब चल रहा है । ——Uday Bhagat (PRO)